2007D0756 — SK — 23.11.2007 — 000.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ▼C1 ROZHODNUTIE KOMISIE z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES [oznámené pod číslom K(2007) 5357] (2007/756/ES) ▼B (Ú. v. ES L 305, 23.11.2007, p.30)





Opravené a doplnené:









▼B

▼C1

ROZHODNUTIE KOMISIE

z 9. novembra 2007,

ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES

[oznámené pod číslom K(2007) 5357]

(2007/756/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/48/ES z 23. júla 1996 o interoperabilite systému transeurópskych vysokorýchlostných železníc ( 1 ), a najmä na jej článok 14 ods. 4 a 5, so zreteľom na smernicu Európskeho parlamentu a Rady 2001/16/ES z 19. marca 2001 o interoperabilite transeurópskej konvenčnej železničnej sústavy ( 2 ), a najmä na jej článok 14 ods. 4 a 5, keďže: (1) Ak členské štáty povolia uvedenie železničných koľajových vozidiel do prevádzky, musia zabezpečiť, aby každé vozidlo malo pridelený identifikačný kód. Tento kód by sa mal potom zadať do národného registra vozidiel (ďalej len „NRV“). Tento register musí byť dostupný oprávneným zástupcom príslušných orgánov a zainteresovaným stranám na konzultáciu. Rôzne národné registre by mali byť konzistentné z hľadiska obsahu údajov a formátovania údajov. To si vyžaduje, aby boli vytvorené na základe spoločných prevádzkových a technických špecifikácií. (2) Spoločné špecifikácie pre NRV by sa mali prijať na základe návrhu špecifikácie, ktorý vypracovala Európska železničná agentúra (ďalej len „agentúra“). Tieto návrhy špecifikácií by mali obsahovať najmä vymedzenie obsahu, funkčnej a technickej architektúry, formátu údajov, prevádzkových režimov vrátane pravidiel zadávania údajov a konzultácie. (3) Toto rozhodnutie bolo pripravené na základe odporúčania agentúry č. ERA/REC/INT/01-2006 z 28. júla 2006. NRV členského štátu by mal obsahovať všetky vozidlá povolené v tomto členskom štáte. Nákladné vozne a osobné vozne by však mali byť zaregistrované iba v NRV členského štátu, v ktorom boli prvýkrát uvedené do prevádzky. (4) Na účely registrácie vozidiel, potvrdenia registrácie, zmeny zaregistrovanej(-ých) položky(-žiek) a potvrdenia zmeny (zmien) by sa mal používať štandardný formulár. (5) Každý členský štát by si mal vytvoriť počítačový NRV. Všetky NRV by mali byť prepojené na centrálny virtuálny register vozidiel (ďalej len „VRV“) riadený agentúrou, aby vznikol register dokumentov o interoperabilite uvedený v článku 19 nariadenia Európskeho parlamentu a Rady (ES) č. 881/2004 ( 3 ). VRV by mal používateľom umožňovať prehľadávanie všetkých NRV cez jediný portál a povoľovať výmenu údajov medzi národnými NRV. Z technických príčin však nemožno okamžite vytvoriť prepojenie na VRV. Od členských štátov by sa preto malo vyžadovať prepojenie ich NRV na centrálny VRV až vtedy, keď sa preukáže efektívne fungovanie VRV. S týmto cieľom vykoná agentúra pilotný projekt. (6) Podľa položky 8 zápisnice zo zasadnutia č. 40 regulačného výboru ustanoveného podľa článku 21 smernice 2001/16/ES by sa mali všetky súčasné vozidlá zaregistrovať v NRV členského štátu, v ktorom ich predtým registrovali. Prenos údajov by mal zohľadňovať primerané prechodné obdobie a dostupnosť údajov. (7) V súlade s článkom 14 ods. 4 písm. b) smernice 96/48/ES a článkom 14 ods. 4 písm. b) smernice 2001/16/ES by mal NRV viesť a aktualizovať orgán nezávislý od akéhokoľvek železničného podniku. Členské štáty by mali Komisii a ostatným členským štátom oznámiť, ktorý orgán určili na tento účel, okrem iného preto, aby sa uľahčila výmena informácií medzi týmito orgánmi. (8) Niektoré členské štáty majú rozsiahlu sieť s rozchodom 1 520 mm a prevádzkujú vozne železničných koľajových vozidiel, ktoré sú bežné pre krajiny Spoločenstva nezávislých štátov (SNŠ). Z toho vyplynul spoločný registračný systém, ktorý je dôležitým prvkom interoperability a bezpečnosti tejto 1 520 mm siete. Túto osobitnú situáciu treba uznať a vytvoriť osobitné pravidlá, aby sa zabránilo nedostatočnej jednotnosti v povinnostiach týkajúcich sa rovnakého vozidla v EÚ a SNŠ. (9) Pravidlá stanovené v prílohe P k TSI o prevádzke a riadení dopravy sa uplatňujú na systém číslovania vozidiel na účel registrácie v NRV. Na harmonizované uplatňovanie týchto pravidiel vypracuje agentúra sprievodcu. (10) Opatrenia stanovené v tomto rozhodnutí sú v súlade so stanoviskom výboru ustanoveného podľa článku 21 smernice 96/48/ES, keďže: PRIJALA TOTO ROZHODNUTIE:







Článok 1

Týmto sa prijímajú spoločné špecifikácie národného registra vozidiel v súlade s článkom 14 ods. 5 smernice 96/48/ES a článkom 14 ods. 5 smernice 2001/16/ES, ako sú uvedené v prílohe.

Článok 2

Pri registrácii vozidiel po nadobudnutí účinnosti tohto rozhodnutia budú členské štáty používať spoločné špecifikácie stanovené v prílohe.

Článok 3

Členské štáty zaregistrujú existujúce vozidlá, ako je stanovené v oddiele 4 prílohy.

Článok 4

1. V súlade s článkom 14 ods. 4 písm. b) smernice 96/48/ES a článkom 14 ods. 4 písm. b) smernice 2001/16/ES členské štáty určia vnútroštátny orgán zodpovedný za vedenie a aktualizáciu národného registra vozidiel. Týmto orgánom môže byť národný bezpečnostný orgán príslušného členského štátu. Členské štáty zabezpečia, aby tieto orgány spolupracovali a delili sa o informácie s cieľom zabezpečiť včasné oznamovanie zmien údajov.

2. Členské štáty informujú Komisiu a ostatné členské štáty o orgáne určenom v súlade s odsekom 1 do dvanásť mesiacov po nadobudnutí účinnosti tohto rozhodnutia.

Článok 5

1. Železničné koľajové vozidlá uvedené do prevádzky prvýkrát v Estónsku, Lotyšsku alebo Litve a určené na používanie mimo Európskej únie ako súčasť vozňov koľajových vozidiel spoločného 1 520 mm systému železníc sa zaregistrujú v NRV aj v informačnej databáze Rady železničnej dopravy Spoločenstva nezávislých štátov. V tomto prípade možno namiesto systému číslovania uvedeného v prílohe použiť systém 8-ciferného číslovania.

2. Železničné koľajové vozidlá uvedené do prevádzky prvýkrát v tretej krajine a určené na používanie vnútri Európskej únie ako súčasť vozňov koľajových vozidiel spoločného 1 520 mm systému železníc nebudú zaregistrované v NRV. V súlade s článkom 14 ods. 4 smernice 2001/16/ES však musí byť možné vybrať z informačnej databázy Rady železničnej dopravy SNŠ informácie uvedené v článku 14 ods. 5 písm. c), d) a e).

Článok 6

Toto rozhodnutie je určené členským štátom.









PRÍLOHA

1. ÚDAJE

V tomto zozname sa uvádza navrhovaný formát údajov NRV.

Číslovanie položiek má rovnakú logiku ako navrhovaný štandardný registračný formulár v dodatku 4.

Okrem toho možno pridať pole(-ia) na pripomienky, ako je napr. identifikácia skúmaných vozidiel (pozri bod 3.4).







1. Európske číslo vozidla Povinné Obsah Číselný identifikačný kód podľa definície v prílohe P k TSI o „prevádzke a riadení dopravy“ (ďalej len „OPE TSI“) (1) Formát 1.1. Číslo 12-ciferné (2) 1.2. Predchádzajúce číslo (v príslušných prípadoch pri prečíslovanom vozidle) 12-ciferné (2) 2. Členský štát a NSA Povinné Obsah Identifikácia členského štátu a NSA, kde bolo vozidlo povolené. V prípade vozidiel pochádzajúcich z tretej krajiny členský štát, v ktorom bolo povolené. Formát 2.1. Číselný kód členského štátu podľa definície v prílohe P k OPE TSI 2-ciferný kód 2.2. Názov NSA Text 3. Rok výroby Povinné Obsah Rok, v ktorom vozidlo opustilo továreň. Formát 3. Rok výroby RRRR 4. Referencia ES Povinné Obsah Odkazy na vyhlásenie „ES“ o overení a na vydávajúci orgán (zmluvný subjekt) Formát 4.1. Dátum vyhlásenia Dátum 4.2. Referencia ES Text 4.3. Názov vydávajúceho orgánu (zmluvného subjektu) Text 4.4. IČO Text 4.5. Adresa organizácie, ulica a číslo domu Text 4.6. Mesto/obec Text 4.7. Kód krajiny ISO 4.8. PSČ Alfanumerický kód 5. Odkaz na register železničných koľajových vozidiel Povinné Obsah Odkaz na subjekt zodpovedný za register železničných koľajových vozidiel (3) Formát 5.1. Subjekt zodpovedný za register Text 5.2. Adresa subjektu, ulica a číslo domu Text 5.3. Mesto/obec Text 5.4. Kód krajiny ISO 5.5. PSČ Alfanumerický kód 5.6. E-mailová adresa E-mail 5.7. Referencia, ktorá umožňuje vyberanie príslušných technických údajov z registra železničných koľajových vozidiel Alfanumerický kód 6. Obmedzenia Povinné Obsah Akékoľvek obmedzenia týkajúce sa spôsobu používania vozidla Formát 6.1. Kódované obmedzenia (pozri dodatok 1) Kód 6.2. Nekódované obmedzenia Text 7. Vlastník Nepovinné Obsah Identifikácia vlastníka vozidla Formát 7.1. Názov organizácie Text 7.2. IČO Text 7.3. Adresa organizácie, ulica a číslo domu Text 7.4. Mesto/obec Text 7.5. Kód krajiny ISO 7.6. PSČ Alfanumerický kód 8. Prevádzkovateľ Povinné Obsah Identifikácia prevádzkovateľa vozidla Formát 8.1. Názov organizácie Text 8.2. IČO Text 8.3. Adresa organizácie, ulica a číslo domu Text 8.4. Mesto/obec Text 8.5. Kód krajiny ISO 8.6. PSČ Alfanumerický kód 8.7. VKM – nepovinné Alfanumerický kód 9. Subjekt zodpovedný za údržbu Povinné Obsah Odkaz na subjekt zodpovedný za údržbu (4) Formát 9.1. Subjekt zodpovedný za údržbu Text 9.2. Adresa subjektu, ulica a číslo domu Text 9.3. Mesto/obec Text 9.4. Kód krajiny ISO 9.5. PSČ Alfanumerický kód 9.6. E-mailová adresa E-mail 10. Stiahnutie V príslušných prípadoch povinné Obsah Dátum úradného zošrotovania a/alebo iného opatrenia o likvidácii a kód režimu stiahnutia Formát 10.1. Spôsob likvidácie 2-ciferný kód 10.2. Dátum stiahnutia Dátum 11. Členský štát, v ktorom je vozidlo povolené Povinné Obsah Zoznam členských štátov, v ktorých je vozidlo povolené. Formát 11. Číselný kód členského štátu podľa definície v prílohe P.4 k OPE TSI Zoznam 12. Číslo povolenia Povinné Obsah Harmonizované číslo povolenia na uvedenie do prevádzky, ktoré generuje NSA. Formát 12. Číslo povolenia Alfanumerický kód založený na EIN, pozri dodatok 2. 13. Povolenie na uvedenie do prevádzky Povinné Obsah Dátum povolenia na uvedenie vozidla do prevádzky (5) a jeho platnosť Formát 13.1. Dátum vydania povolenia Dátum (RRRRMMDD) 13.2. Povolenie platné do Dátum (vrátane) 13.3. Pozastavenie povolenia Áno/nie (1) Dňa 11. augusta 2006 Komisia prijala rozhodnutie 2006/920/ES o technickej špecifikácii interoperability týkajúcej sa subsystému Prevádzka a riadenie dopravy transeurópskej konvenčnej železničnej sústavy (oznámené 14. augusta 2006). V roku 2007 sa očakáva prijatie príslušných TSI pre systém vysokorýchlostných železníc s rovnakým systémom číslovania. (2) Podľa článku 5 ods. 1 tohto rozhodnutia sa môže uplatňovať aj systém 8-ciferného číslovania Rady železničnej dopravy Spoločenstva nezávislých štátov. (3) Registre uvedené v článku 22a smernice 96/48/ES a článku 24 smernice 2001/16/ES. (4) Týmto subjektom môže byť železničný podnik používajúci vozidlo, jeho subdodávateľ alebo prevádzkovateľ. (5) Povolenie doručené v súlade s článkom 14 smernice 96/48/ES alebo smernice 2001/16/ES.

2. ARCHITEKTÚRA

2.1. Prepojenia s ďalšími registrami

V dôsledku nového regulačného režimu EÚ vzniklo niekoľko registrov. V tabuľke je uvedený súhrn, ktoré registre a databázy môžu mať po implementácii prepojenia s NRV.







Register alebo databázy Zodpovedný subjekt Ďalšie subjekty, ktoré majú povolený prístup NRV (smernice o interoperabilite) RE (1)/NSA Ďalšie NSA/RE/RU/IM/IB/RB/ prevádzkovateľ/vlastník/ERA/OTIF RRS (smernice o interoperabilite) Rozhodujú členské štáty RU/IM/NSA/ERA/OTIF/ prevádzkovateľ/dielne RSRD (TAF TSI a SEDP) Prevádzkovateľ RU/IM/NSA/ERA/ prevádzkovateľ/dielne WIMO (TAF TSI a SEDP) Ešte nie je rozhodnuté RU/IM/NSA/ERA/ prevádzkovateľ/dielne/ používateľ Register železničných koľajových vozidiel (2) (Dohovor z Kapského Mesta) Registrátor Verejné Register OTIF (COTIF 99 – ATMF) OTIF Príslušné orgány RU/IM/IB/RB/prevádzkovateľ/vlastník/ERA/OTIF bezp. (1) Registračný subjekt (ďalej len „RE“) je subjekt poverený členským štátom v súlade s článkom 14 ods. 4 písm. b) smernice 96/48/ES a článkom 14 ods. 4 písm. b) smernice 2001/16/ES vedením a aktualizáciou NRV. (2) Ako sa ustanovuje v návrhu protokolu k dohovoru o medzinárodných záujmoch v mobilnom vybavení o záležitostiach špecifických pre železničné koľajové vozidlá.

Pri implementácii NRV nemožno čakať na vypracovanie všetkých registrov. Špecifikácia NRV preto musí umožňovať neskoršie prepojenie s ostatnými registrami. S týmto cieľom:

— RRS: odkaz je uvedený v NRV, kde je uvedený subjekt zodpovedný za RRS. Kľúčom na prepojenie oboch registrov je položka 5.7,

— RSRD: obsahuje niektoré „administratívne“ položky NRV. Podľa špecifikácie v rámci TAF TSI SEDP. SEDP zohľadňuje špecifikáciu NRV,

— WIMO: obsahuje údaje z RSRD a údaje o údržbe. Nepredpokladá sa prepojenie s NRV,

— VKMR: ten by mali riadiť ERA a OTIF v spolupráci (ERA za EÚ a OTIF za všetky nečlenské štáty EÚ OTIF). Prevádzkovateľ je uvedený v NRV. TSI OPE špecifikuje ďalšie globálne centrálne registre (ako sú kódy typu vozidla, kódy interoperability, kódy krajín atď.), ktoré by mal riadiť „centrálny orgán“, ktorý vznikne zo spolupráce ERA a OTIF,

— register železničných koľajových vozidiel (dohovor z Kapského Mesta): ide o registráciu finančných informácií súvisiacich s mobilným vybavením. Tento register môže vyplynúť z diplomatickej konferencie vo februári 2007. Prepojenie je možné, lebo register UNIDROIT potrebuje informácie o čísle a vlastníkovi vozidla. Kľúčom na prepojenie obidvoch registrov je EVN,

— OTIF register: OTIF bude špecifikovaný so zohľadnením tohto rozhodnutia a ďalších registrov EÚ.

Vymedzenie architektúry celého systému, ako aj prepojenia medzi NRV a ďalšími registrami bude spresnené tak, aby v prípade potreby umožňovalo vyhľadať potrebné informácie.

2.2. Globálna architektúra NRV v EÚ

Realizácia registrov NRV sa rieši decentralizovane. Cieľom je zaviesť pomocou bežnej softvérovej aplikácie vyhľadávač distribuovaných údajov, ktorý umožní používateľom vyberať údaje zo všetkých miestnych registrov (MR) (local register – LR) v členských štátoch.

Údaje NRV sa ukladajú na vnútroštátnej úrovni a prístup k nim zabezpečuje webová aplikácia (s vlastnou webovou adresou).

Európsky centralizovaný virtuálny register vozidiel (EC VRV) (European Centralized Virtual Vehicle Register – EC VVR) tvoria dva subsystémy:

— virtuálny register vozidiel (VRV) (Virtual Vehicle Register – VVR), ktorý je centrálnym vyhľadávačom v ERA,

— národný(-é) register(-re) vozidiel (NRV) (National Vehicle Registers – NVR), čo sú MR v členských štátoch.

Obrázok 1

Architektúra EC VRV

Táto architektúra je založená na dvoch vzájomne sa doplňujúcich subsystémoch, ktoré umožňujú vyhľadávať údaje uložené v miestnych registroch vo všetkých členských štátoch, a pozostáva z:

— vytvorenia počítačových registrov na vnútroštátnej úrovni a ich otvorenia na krížovú konzultáciu,

— nahradenia papierových registrov počítačovými záznamami. To umožní členskému štátu riadiť a deliť sa o informácie s ostatnými členskými štátmi,

— povolenia prepojení medzi NRV a VRV pomocou spoločným noriem a terminológie.

Hlavnými zásadami tejto architektúry sú:

— všetky NRV sa stanú súčasťou počítačového sieťového systému,

— všetkým členským štátom sa pri vstupe do systému zobrazia spoločné údaje,

— po vytvorení VRV nebude dochádzať k zdvojenej registrácii údajov a prípadným možným chybám,

— aktuálne údaje.

Táto architektúra sa bude realizovať prostredníctvom týchto krokov:

— prijatie tohto rozhodnutia,

— realizácia pilotného projektu agentúrou, a to vrátane VRV, najmenej s tromi pripojenými NRV členských štátov vrátane úspešného pripojenia existujúceho NRV pomocou prekladača,

— hodnotenie pilotného projektu a v príslušných prípadoch aktualizácia tohto rozhodnutia,

— agentúra vydá špecifikáciu, ktorú budú používať členské štáty na prepojenie svojich NRV s centrálnym VRV,

— posledným krokom je pripojenie všetkých národných NRV k centrálnemu VRV na základe osobitného rozhodnutia po vyhodnotení pilotného projektu.

3. PREVÁDZKOVÝ REŽIM

3.1. Používanie NRV

NRV sa používa na tieto účely:

— záznam o povolení,

— záznam o EVN pridelenom vozidlám,

— hľadanie celoeurópskych stručných informácií o konkrétnom vozidle,

— sledovanie právnych aspektov, ako sú povinnosti a právne informácie,

— informácie na účely inšpekcie súvisiace najmä s bezpečnosťou a údržbou,

— umožnenie kontaktu s vlastníkom a prevádzkovateľom,

— krížová kontrola niektorých bezpečnostných požiadaviek pred vydaním bezpečnostného osvedčenia,

— sledovanie konkrétneho vozidla.

3.2. Formuláre žiadostí

3.2.1. Žiadosť o zápis do registra

Formulár, ktorý sa bude používať, je uvedený v dodatku 4.

Subjekt, ktorý požiada o registráciu vozidla, označí kolónku Nová registrácia. Potom vyplní prvú časť formulára všetkými potrebnými informáciami od položky 2 po položku 9 a položku 11 a formulár zašle:

— RE členského štátu, v ktorom chce vozidlo zaregistrovať,

— RE prvého členského štátu, v ktorom plánuje prevádzkovať vozidlo pochádzajúce z tretej krajiny.

3.2.2. Registrácia vozidla a vydanie európskeho čísla vozidla

V prípade prvej registrácie vydá európske číslo vozidla daný RE.

Na každé vozidlo možno použiť osobitný registračný formulár alebo jeden formulár pre celú súpravu vozidiel rovnakej série alebo rovnakého radu s pripojeným zoznamom čísel vozidiel.

RE prijme primerané opatrenia na zabezpečenie presnosti údajov zadávaných do NRV. S týmto cieľom môže RE požiadať o informácie ostatné RE, najmä ak subjekt, ktorý žiada o registráciu v členskom štáte, nemá v tomto členskom štáte sídlo.

3.2.3. Zmena jednej alebo niekoľkých registračných položiek

Subjekt, ktorý žiada o zmenu registračnej položky(-žiek) svojho vozidla:

— označí kolónku Zmena,

— vyplní aktuálne EVN (položka 0),

— označí kolónku príslušnej upravenej(-ých) položky(-žiek),

— zadá nový obsah upravenej(-ých) položky(-žiek) a potom formulár odošle RE členského štátu, v ktorom je vozidlo registrované.

V určitých prípadoch nemusí štandardný formulár stačiť. V prípade potreby môže preto daný RE použiť ďalšie dokumenty buď v tlačenej, alebo elektronickej podobe.

Ak sa zmení prevádzkovateľ, povinnosťou bežne registrovaného prevádzkovateľa je upozorniť RE a RE musí upozorniť nového prevádzkovateľa na zmenu registrácie. Bývalý prevádzkovateľ sa odstráni z NRV a je oslobodený od svojich povinností až vtedy, keď nový prevádzkovateľ potvrdí prijatie štatútu prevádzkovateľa.

Ak sa zmení vlastník, bežne registrovaný vlastník je povinný upozorniť RE. Bývalý vlastník sa potom odstráni z NRV. Nový vlastník môže požiadať o zadanie svojich údajov do NRV.

Po zaregistrovaní zmeny môže NSA doručiť nové číslo povolenia a v niektorých prípadoch aj nové EVN.

3.2.4. Stiahnutie registrácie

Subjekt, ktorý žiada o stiahnutie registrácie, označí kolónku Stiahnutie. Potom vyplní položku 10 a formulár zašle RE členského štátu, v ktorom je vozidlo zaregistrované.

RE zabezpečí stiahnutie registrácie vyplnením dátumu stiahnutia a potvrdením stiahnutia príslušnému subjektu.

3.2.5. Povolenie v niekoľkých členských štátoch

Ak je vozidlo povolené a zaregistrované v jednom členskom štáte už povolené v inom členskom štáte, musí sa zaregistrovať v NRV tohto druhého členského štátu. V tomto prípade však treba zaznamenať len údaje súvisiace s položkami 1, 2, 6, 11, 12 a 13, pretože iba tieto údaje sa týkajú tohto druhého členského štátu.

Pokiaľ nie je VRV a prepojenie so všetkými NRV úplne sprevádzkované, dané registračné subjekty si vymieňajú informácie v snahe zabezpečiť konzistentnosť údajov týkajúcich sa toho istého vozidla.

Nákladné vozne a osobné vozne sa zaregistrujú v NRV členského štátu, v ktorom boli prvýkrát uvedené do prevádzky.

3.3. Prístupové práva

Prístupové práva k údajom NRV z daného členského štátu „XX“ sú uvedené v tabuľke, v ktorej sa prístupové kódy definujú takto:







Prístupový kód Typ prístupu 0 nepovolený prístup 1 obmedzená konzultácia (podmienky v stĺpci Čítacie práva) 2 neobmedzená konzultácia 3 obmedzená konzultácia a aktualizácia 4 neobmedzená konzultácia a aktualizácia

Každý RE má všetky práva na prístup a aktualizáciu len pri údajoch vo vlastnej databáze. Prístupové kódovanie je preto uvedené ako 3.







Subjekt Definícia Čítacie práva Aktualizačné práva Položka 7 Všetky ostatné položky RE/NSA „XX“ Registračný subjekt/NSA v členských štátoch „XX“ Všetky údaje Všetky údaje 4 4 Iné NSA/RE Iné NSA a/alebo iné registračné subjekty Všetky údaje Žiadne 2 2 ERA Európska železničná agentúra Všetky údaje Žiadne 2 2 Prevádzkovatelia Prevádzkovateľ vozidla Všetky údaje o prevádzkovaných vozidlách Žiadne 1 1 Správcovia železničných koľajových vozidiel Riadenie vozidiel na základe poverenia prevádzkovateľa Vozidlá, za ktoré sú zodpovední podľa poverenia prevádzkovateľa Žiadne 1 1 Vlastníci Vlastník vozidla Všetky údaje o vozidlách vlastníka Žiadne 1 1 RU Prevádzkovateľ vlakov Všetky údaje vychádzajúce z čísla vozidla Žiadne 0 1 IM Manažér infraštruktúry Všetky údaje vychádzajúce z čísla vozidla Žiadne 0 1 IB a RB Kontrolné a audítorské orgány notifikované členským štátom Všetky údaje o kontrolovaných alebo auditovaných vozidlách Žiadne 2 2 Ostatní legitímni používatelia Všetci občasní používatelia uznaní NSA alebo ERA Príležitostne definovať, možno obmedziť trvanie Žiadne 0 1

3.4. Historické záznamy

Všetky údaje v NRV sa musia uchovávať 10 rokov od dátumu stiahnutia a odregistrovania vozidla. Minimálne prvé tri roky musia byť k dispozícii online. Po troch rokoch možno údaje uchovávať elektronicky, v tlačenej podobe alebo iným systémom archivovania. Ak sa niekedy počas tohto 10-ročného obdobia začne vyšetrovanie vozidla alebo vozidiel, údaje o týchto vozidlách sa musia na požiadanie uchovávať aj dlhšie ako 10 rokov.

Akékoľvek zmeny v NRV by sa mali zaznamenať. Správu historických zmien by mohli riešiť technické funkcie IT.

4. EXISTUJÚCE VOZIDLÁ

4.1. Obsah posudzovaných údajov

Posudzuje sa každá z 13 archivovaných položiek, aby sa stanovilo, ktoré z nich sú povinné a ktoré nie.

4.1.1. Položka 1 – Európske číslo vozidla (povinné)

a) Prípad vozidiel, ktoré už majú 12-ciferné identifikačné číslo

Krajiny s jedinečným kódom krajiny: vozidlá by si mali zachovať svoje súčasné číslo. 12-ciferné číslo by sa malo zaregistrovať ako také bez zmeny.

Krajiny, v ktorých bol predtým prideľovaný hlavný kód krajiny aj osobitný kód:

— Nemecko s hlavným kódom krajiny 80 a osobitným kódom 68 pre AAE (Ahaus Alstätter Eisenbahn),

— Švajčiarsko s hlavným kódom krajiny 85 a osobitným kódom 63 pre BLS (Bern – Lötschberg – Simplon Eisenbahn),

— Taliansko s hlavným kódom krajiny 83 a osobitným kódom 64 pre FNME (Ferrovie Nord Milano Esercizio),

— Maďarsko s hlavným kódom krajiny 55 a osobitným kódom 43 pre GySEV/ROeEE (Győr-Sopron-Ebenfurti Vasút Részvénytársaság/Raab-Ödenburg-Ebenfurter Eisenbahn).

Vozidlá by si mali zachovať svoje súčasné číslo. 12-ciferné číslo by sa malo zaregistrovať ako také bez zmeny ( 4 ).

IT systém musí posudzovať oba kódy (hlavný kód krajiny aj osobitný kód) ako súvisiace s rovnakou krajinou.

b) Prípad vozidiel používaných v medzinárodnej doprave bez 12-ciferného identifikačného čísla

Mal by sa uplatňovať dvojkrokový postup:

— prideliť 12-ciferné číslo v NRV (podľa OPE TSI), ktoré bude definované podľa vlastností vozidla. IT systém by mal toto registračné číslo pripojiť k súčasnému číslu vozidla,

— fyzicky uplatňovať 12-ciferné číslo na samotné vozidlo 6 rokov.

c) Prípad vozidiel používaných vo vnútroštátnej doprave bez 12-ciferného identifikačného čísla

Uvedený postup sa môže dobrovoľne uplatňovať na vozidlá používané výlučne vo vnútroštátnej doprave.

4.1.2. Položka 2 – Členský štát a NSA (povinné)

Položka „Členský štát“ sa musí vždy vzťahovať na členský štát, v ktorom bolo vozidlo zaregistrované v NRV. Položka „NSA“ sa týka subjektu, ktorý doručil povolenie na uvedenie vozidla do prevádzky.

4.1.3. Položka 3 – Rok výroby

Ak nie je presne známy rok výroby, treba uviesť približný rok.

4.1.4. Položka 4 – Referencia ES

Tento referenčný údaj normálne neexistuje pre existujúce vozidlá s výnimkou malého počtu vysokorýchlostných železničných koľajových vozidiel (HS RS). Zaznamenáva sa len vtedy, ak je údaj k dispozícii.

4.1.5. Položka 5 – Odkaz na register železničných koľajových vozidiel

Zaznamenáva sa len vtedy, ak je údaj k dispozícii.

4.1.6. Položka 6 – Obmedzenia

Zaznamenáva sa len vtedy, ak je údaj k dispozícii.

4.1.7. Položka 7 – Vlastník

Zaznamenáva sa len vtedy, ak je údaj k dispozícii a/alebo potrebný.

4.1.8. Položka 8 – Prevádzkovateľ (povinné)

Normálne dostupný a povinný údaj.

4.1.9. Položka 9 – Subjekt zodpovedný za údržbu

Táto položka je povinná.

4.1.10. Položka 10 – Stiahnutie

Platí ako také.

4.1.11. Položka 11 – Členský štát, v ktorom je vozidlo povolené

Zvyčajne sú takto registrované vozne RIV, osobné vozne RIC a vozidlá podľa bilaterálnych alebo multilaterálnych dohôd. Ak je táto informácia k dispozícii, treba ju príslušne zaznamenať.

4.1.12. Položka 12 – Číslo povolenia

Zaznamenáva sa len vtedy, ak je údaj k dispozícii.

4.1.13. Položka 13 – Uvedenie do prevádzky (povinné)

Ak nie je presne známy dátum uvedenia do prevádzky, treba uviesť približný rok.

4.2. Postup

Subjekt, ktorý bol predtým zodpovedný za registráciu vozidiel, by mal všetky informácie sprístupniť NSA alebo RE krajiny, v ktorej má sídlo.

Existujúce nákladné vozne a osobné vozne by sa mali zaregistrovať len v NRV členského štátu, v ktorom mal sídlo bývalý registračný subjekt.

Ak je existujúce vozidlo povolené v niekoľkých členských štátoch, RE, ktoré toto vozidlo registruje, zašle príslušné údaje RE ostatných dotknutých členských štátov.

NSA alebo RE preberá informácie zo svojho NRV.

NSA alebo RE informuje všetky zainteresované strany o ukončení prenosu informácií. Informovať treba prinajmenšom tieto subjekty:

— subjekt predtým zodpovedný za registráciu vozidla,

— prevádzkovateľa,

— ERA.

4.3. Prechodné obdobie

4.3.1. Sprístupnenie registračných údajov pre NSA

Bývalý registračný subjekt zodpovedný za registráciu vozidla by mal sprístupniť všetky požadované informácie podľa dohody medzi ním a RE. Prenos údajov by mal prebehnúť najneskôr do 12 mesiacov od rozhodnutia Komisie. Ak je to možné, mal by sa používať elektronický formát.

4.3.2. Vozidlá používané v medzinárodnej doprave

RE každého členského štátu by mal tieto vozidlá zapísať do svojho NRV najneskôr do 2 rokov od rozhodnutia Komisie.

Pozri aj bod 4.1.1b)

4.3.3. Vozidlá používané vo vnútroštátnej doprave

RE každého členského štátu by mal tieto vozidlá zapísať do svojho NRV najneskôr do 3 rokov od rozhodnutia Komisie.









Dodatok 1

KÓDOVANIE OBMEDZENÍ

1. ZÁSADY

Obmedzenia (technické charakteristiky) už zaznamenané v iných registroch, do ktorých majú NSA povolený prístup, sa nemusia opakovať v NRV.

Schvaľovanie v cezhraničnej doprave je založené na:

— informáciách zakódovaných v čísle vozidla,

— abecednom kódovaní a

— označení vozidla.

Tieto informácie preto netreba opakovať v NRV.

2. USPORIADANIE

Kódy sú štruktúrované pre tri úrovne:

— 1. úroveň: kategória obmedzenia,

— 2. úroveň: typ obmedzenia,

— 3. úroveň: hodnota alebo špecifikácia.







Kódovanie obmedzení Kat. Druh Hodnota Názov 1 Technické obmedzenia súvisiace s konštrukciou 1 Číselná (3) Minimálny polomer ohybu v metroch 2 — Obmedzenia traťového okruhu 3 Číselná (3) Rýchlostné obmedzenia v km/h (vyznačené na nákladných a osobných vozňoch, nie však na rušňoch) 2 Zemepisné obmedzenia 1 Alfanumerická (3) Kinematický rozchod (kódovanie WAG TSI, príloha C) 2 Kódovaný zoznam Rozchod dvojkolesia 1 Variabilný rozchod 1435/1520 2 Variabilný rozchod 1435/1668 3 — Bez CCS na palube 4 — ERTMS A na palube 5 Číselná (3) B systém na palube (1) 3 Environmentálne obmedzenia 1 Kódovaný zoznam Klimatická zóna EN 50125/1999 1 T1 2 T2 3 T3 4 Obmedzenia na používanie uvedené v osvedčení o povolení 1 — Časová základňa 2 — Na základe podmienok (cestovná vzdialenosť, opotrebovanie atď.) (1) Ak je vozidlo vybavené viac ako jedným systémom B, treba uviesť individuálny kód každého systému. — 1xx sa používa pre vozidlo vybavené signalizačným systémom, — 2xx sa používa pre vozidlo vybavené rádiom, — Xx zodpovedá číselnému kódovaniu prílohy B k CCS TSI.









Dodatok 2

ŠTRUKTÚRA A OBSAH EIN

Kód pre harmonizovaný systém číslovania, tzv. európske identifikačné číslo (EIN), pre bezpečnostné osvedčenia a iné doklady

Príklad:







I T 5 1 2 0 0 6 0 0 0 5 Kód krajiny (2 písmená) Typ dokladu (2 číslice) Rok vydania (4 číslice) Počítadlo (4 číslice) Pole 1 Pole 2 Pole 3 Pole 4

POLE 1 – KÓD KRAJINY (2 PÍSMENÁ)

Kódy sa oficiálne uverejňujú a aktualizujú na európskej internetovej stránke v Medziinštitucionálnej príručke úpravy dokumentov (http://publications.europa.eu/code/en/en-5000600.htm)







Štát Kód Rakúsko AT Belgicko BE Bulharsko BG Švajčiarsko CH Cyprus CY Česká republika CZ Nemecko DE Dánsko DK Estónsko EE Grécko EL Španielsko ES Fínsko FI Francúzsko FR Maďarsko HU Írsko IE Island IS Taliansko IT Lichtenštajnsko LI Litva LT Luxembursko LU Lotyšsko LV Malta MT Holandsko NL Nórsko NO Poľsko PL Portugalsko PT Rumunsko RO Švédsko SE Slovinsko SI Slovensko SK Spojené kráľovstvo UK

Kód pre nadnárodné bezpečnostné orgány by mal byť zostavený rovnako. Momentálne existuje len jeden orgán: Channel Tunnel Safety Authority (Bezpečnostný orgán pre tunel pod Lamanšským prielivom). Navrhuje sa používať toto kódovanie:







Nadnárodný bezpečnostný orgán Kód Channel Tunnel Safety Authority CT

POLE 2 – TYP DOKLADU (2-CIFERNÉ ČÍSLO)

Dve číslice umožňujú identifikovať typ dokladu:

— prvá číslica označuje všeobecnú klasifikáciu dokladu,

— druhá číslica vymedzuje poddruh dokladu.

V prípade potreby ďalších kódov možno tento systém rozširovať. Ďalej sa uvádza navrhovaný zoznam známych možných kombinácií dvojciferných čísel rozšírený o návrh na povolenie na uvedenie vozidiel do prevádzky:







Kombinácia číslic pre pole 2 Druh dokladu Poddruh dokladu [0 1] Licencie Licencie pre RU [0 x] Licencie Iné [1 1] Bezpečnostné osvedčenie Časť A [1 2] Bezpečnostné osvedčenie Časť B [1 x] Bezpečnostné osvedčenie Iné [2 1] Bezpečnostné povolenie Časť A [2 2] Bezpečnostné povolenie Časť B [2 x] Bezpečnostné povolenie Iné [3 x] Vyhradený napríklad pre údržbu železničných koľajových vozidiel, infraštruktúry alebo iné [4 x] Vyhradený pre notifikačné orgány Napríklad rôzne druhy notifikačných orgánov [5 1] a [5 5] (1) Povolenie na uvedenie do prevádzky Hnacie železničné koľajové vozidlá [5 2] a [5 6] (1) Povolenie na uvedenie do prevádzky Ťahané osobné vozne [5 3] a [5 7] (1) Povolenie na uvedenie do prevádzky Nákladné vozne [5 4] a [5 8] (1) Povolenie na uvedenie do prevádzky Špeciálne vozidlá [6 x] … [9 x] Vyhradené (4 druhy dokladov) Vyhradené (10 poddruhov z každého) (1) Ak sa v rámci roka vyčerpajú všetky 4 číslice predpokladané pre pole 4 „Počítadlo“, prvé dve číslice poľa 2 sa príslušne presunú z: — [5 1] na [5 5] pre hnacie železničné koľajové vozidlá, — [5 2] na [5 6] pre ťahané osobné vozne, — [5 3] na [5 7] pre nákladné vozne, — [5 4] na [5 8] pre špeciálne vozidlá.

POLE 3 – ROK VYDANIA (4-CIFERNÉ ČÍSLO)

V tomto poli je uvedený rok (v danom formáte rrrr, t. j. štvorciferné číslo), v ktorom bolo vydané povolenie.

POLE 4 – POČÍTADLO

Počítadlo je progresívne číslo zvyšujúce sa o jednu jednotku po každom vydaní dokladu bez ohľadu na to, či ide o nové, obnovené, alebo aktualizované/zmenené a doplnené povolenie. Číslo dokladu nemožno opäť použiť ani vtedy, ak sa osvedčenie stiahne alebo povolenie pozastaví.

Počítadlo sa každý rok vynuluje.









Dodatok 3

KÓDOVANIE STIAHNUTIA







Kód Režim stiahnutia Opis 00 Žiaden Vozidlo má platnú registráciu. 10 Pozastavená registrácia Bez udania dôvodu Registrácia vozidla je pozastavená na žiadosť vlastníka alebo prevádzkovateľa alebo na základe rozhodnutia NSA alebo RE. 11 Pozastavená registrácia Vozidlo je určené na sklad v prevádzkyschopnom stave ako neaktívna alebo strategická rezerva. 20 Prevedená registrácia O vozidle je známe, že je preregistrované pod iným číslom alebo v inom NRV na permanentné používanie v (časti alebo celej) európskej železničnej sieti. 30 Odregistrované Bez udania dôvodu Registrácia vozidla na prevádzku v európskej železničnej sieti sa skončila bez známej preregistrácie. 31 Odregistrované Vozidlo je určené na ďalšie používanie ako železničné vozidlo mimo európskej železničnej siete. 32 Odregistrované Vozidlo je určené na obnovu hlavných interoperabilných zložiek/modulov/náhradných dielcov alebo na veľkú prestavbu. 33 Odregistrované Vozidlo je určené na zošrotovanie a likvidáciu materiálov (vrátane hlavných dielcov) na recykláciu. 34 Odregistrované Vozidlo je určené ako „historicky zachované železničné koľajové vozidlo“ na prevádzku v segregovanej sieti alebo na statické vystavenie mimo európskej železničnej siete.

Používanie kódov

— Ak nie je uvedený dôvod stiahnutia, použijú sa kódy 10, 20 a 30, ktoré označujú zmenu stavu registrácie.

— Ak je uvedený dôvod stiahnutia: dostupnými možnosťami v rámci databázy NRV sú kódy 11, 31, 32, 33 a 34. Tieto kódy sú založené výlučne na údajoch poskytnutých prevádzkovateľom alebo vlastníkom pre RE.

Otázky registrácie

— Vozidlo s pozastavenou registráciou alebo odregistrované vozidlo nemožno prevádzkovať v európskej železničnej sieti podľa zaznamenanej registrácie.

— Na opätovnú aktiváciu registrácie sa vyžaduje opätovné povolenie NSA za podmienok súvisiacich s príčinou pozastavenia registrácie a odregistrovania.

— Prevod registrácie sa vykoná v rámci stanovenom smernicami EÚ o schvaľovaní a povolení na uvedenie vozidiel do prevádzky.









Dodatok 4

ŠTANDARDNÝ REGISTRAČNÝ FORMULÁR









Dodatok 5







SLOVNÍK Skratka Definícia CCS Subsystém riadenia a zabezpečenia COTIF Dohovor týkajúci sa medzinárodnej železničnej dopravy CR Konvenčné železnice (systém) DB Databáza EC VRV Európsky centralizovaný virtuálny register vozidiel EIN Európske identifikačné číslo EK Európska komisia EN Európska norma (euronorma) ERA Európska železničná agentúra, tiež „agentúra“ ERTMS Európsky systém riadenia železničnej dopravy EÚ Európska únia EVN Európske číslo vozidla HS Vysokorýchlostný (systém) IB Vyšetrovací orgán ISO Medzinárodná organizácia pre normalizáciu IM Manažér infraštruktúry INF Infraštruktúra IT Informačné technológie MR (LR) Miestny register MS Členské štáty Európskej únie NoBo Notifikovaný orgán NRV Národný register vozidiel NSA Národný bezpečnostný orgán OPE (TSI) Prevádzka a riadenie dopravy (TSI) OTIF Medzištátna organizácia pre medzinárodnú železničnú dopravu RE Registračný subjekt, napr. orgán zodpovedný za vedenie a aktualizáciu NRV RB Regulačný orgán RIC Právne predpisy upravujúce recipročné používanie batožinových vozidiel a vozidiel s brzdou v medzinárodnej doprave RIV Predpisy, ktorými sa riadi recipročné používanie nákladných vozňov v medzinárodnej doprave RS alebo RST Železničné koľajové vozidlá RSRD (TAF) Referenčná databáza železničných koľajových vozidiel (TAF) RU Železničný podnik SEDP (TAF) Strategický európsky plán implementácie (TAF) SNŠ Spoločenstvo nezávislých štátov TAF (TSI) Telematická žiadosť o prepravu nákladu (TSI) TSI Technická špecifikácia interoperability VKM Označenie prevádzkovateľa vozidla VKMR Register označení prevádzkovateľov vozidiel VRV Virtuálny register vozidiel WAG (TSI) Nákladný vozeň (TSI) WIMO (TAF) Databáza vozňov a intermodálnej prevádzky (TAF)